प्रधान सेनापति शर्मा र जापानी राजदूतबीच भेट
प्रधान सेनापति प्रभुराम शर्मा र नेपालका लागि जापानका राजदूत किकुता युताकाबीच शिष्टाचार भेट भएको छ । प्रधान सेनापतिको कार्यालय जङ्गी अड्डामा बुधबार भेट भएको हो ।
गोरखापत्र अनलाइनकाठमाडौं, जेठ २५ गते । प्रधान सेनापति प्रभुराम शर्मा र नेपालका लागि जापानका राजदूत किकुता युताकाबीच शिष्टाचार भेट भएको छ । प्रधान सेनापतिको कार्यालय जङ्गी अड्डामा बुधबार भेट भएको हो । भेटमा दुई पक्षीय आपसी हित तथा पारस्परिक सम्बन्धका बारेमा छलफल भएको जङ्गी अड्डाले जनाएको छ । भेटले दुई देशबीचको आपसी सम्बन्ध थप सुमधुर एवम् प्रगाढ बनाउन मद्दत पुग्ने विश्वास नेपाली सेनाले लिएको छ । 